wickkiey/tamil-wikipedia-chunked huggingface dataset:
# சிறிய கொண்டை ஆலா

## விளக்கம்

அனைத்து *தலசீயஸ்* ஆலாக்களைப் போலவே, சிறிய கொண்டை ஆலாக்களும் பொதுவாக உவர் நீரில் குதித்து மீன்களைப் பிடித்து உணவாக கொள்கின்றது. காதலூட்டத்தில் ஒரு பகுதியாக பெண் பறவைக்கு ஆண் பறவை மீனைப் பரிசாக அளிக்கும்.  
இது ஒரு நடுத்தர அளவுள்ள பெரிய ஆலாவாகும். இதன் மூன்று மிக நெருங்கிய உறவினர்களான சாண்ட்விச் ஆலா, எலிகண்ட் ஆலா , சைனீஸ் க்ரெஸ்டட் ஆலா ஆகியவற்றுடன் மிகவும் ஒத்த அளவும், பொதுவான தோற்றமும் கொண்டது. முதிர்ந்த பறவைகள் கோடைக் காலத்தில் (இனப்பெருக்க காலம்) தலை உச்சி கறுப்பாகவும், கால்கள் கறுப்பாகவும், நீண்ட கூர்மையான ஆரஞ்சு அலகும் கொண்டது. மேல் இறக்கைகள், பிட்டம், மத்திய வால் இறகுகள் சாம்பல் நிறமாகவும், அடிப்பகுதி வெண்மையாகவும் இருக்கும். இறக்கையில் உள்ள முதன்மை பறக்கும் இறகுகள் கோடையில் கருமையாகின்றன. குளிர்காலத்தில், உச்சந்தலையும், நெற்றியும் கருங்கோடுகளுடன் கூடிய வெண்மையாக மாறும். அழைப்பு சாண்ட்விச் ஆலா போன்ற உரத்த குரலில் இருக்கும்.
# சிறிய கொண்டை ஆலா

## பாதுகாப்பு

இந்த ஆலாவானது *ஆப்பிரிக்க-ஐரேவசிய புலம்பெயர் நீர்ப்பறவைகளுக்கான பாதுகாப்பு ஒப்பந்ததால்* ( AEWA ) பாதுகாக்கபடும் இனங்களில் ஒன்றாக உள்ளது. மேலும் மத்திய தரைக்கடல் கடல் பறவைகள் செயல் திட்டத்தில் பட்டியலிடப்பட்டுள்ள 10 கடல் பறவை இனங்களில் இதுவும் ஒன்றாகும்.  
இந்தியாவில் பி. எம். சயீத் கடல் பறவைகள் காப்பகப் பகுதியில் இந்த ஆலா ஆலா பாதுகாக்கப்படுகிறது.  
வின் கேரளத்தில் உள்ள கண்ணூரில் படம்பிடிக்கபட்ட ஒரு தனி சாண்ட்விச் ஆலாவுடன் பல சிறு கொண்டை ஆலாகள்.]]
யில் சிறிய கொண்டை ஆலாக்கள்]]
# வெண் தலை காட்டுச்சில்லை

**வெண் தலை காட்டுச்சில்லை** (*White-capped bunting*) அல்லது **கசுக்கொட்டை மார்பு காட்டுச்சில்லை** (*எம்பெரிசா இசுடீவர்டி*) என்பது *எம்பெரிசிடே* குடும்பத்தில் உள்ள ஒரு வகை பறவை சிற்றினம் ஆகும். இது ஆப்கானித்தான், இந்தியா, ஈரான், கஜகஸ்தான், கிர்கிஸ்தான், நேபாளம், பாக்கித்தான், தஜிகிஸ்தான், துர்க்மெனிஸ்தான் மற்றும் உசுபெகிஸ்தான் ஆகிய நாடுகளில் காணப்படுகிறது. இதன் இயற்கை வாழ்விடங்கள் ஊசியிலைக் காடுகள், ஊசியிலைப் புதர் நிலம் மற்றும் மிதமான புல்வெளி ஆகும்.
# சோமாலி காட்டுச்சில்லை

**சோமாலி காட்டுச்சில்லை** அல்லது **சோமாலி தங்க மார்பு காட்டுச்சில்லை** (***எம்பெரிசா போலியோப்ளூரா***) என்பது *எம்பெரிசிடே* குடும்பத்தில் உள்ள ஒரு வகை பறவையாகும் .  
இது எத்தியோப்பியா, கென்யா, சோமாலியா, தெற்கு சூடான், தான்சானியா, உகாண்டா ஆகிய நாடுகளில் காணப்படுகிறது. இதன் இயற்கையான வாழ்விடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் புதர்கள் ஆகும்.
# மஞ்சள் தொண்டை காட்டுச்சில்லை

**மஞ்சள் தொண்டை காட்டுச்சில்லை** (*Yellow-throated bunting*)(***எம்பெரிசா எலிகன்சு***) என்பது *எம்பெரிசிடே* குடும்பத்தில் உள்ள ஒரு பறவை சிற்றினமாகும்.  
இது சீனா, சப்பான், கொரியா, மியான்மர், உருசியா மற்றும் தைவான் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல காடுகள் மற்றும் மிதவெப்பமண்டல அல்லது வெப்பமண்டல உலர் காடுகள் ஆகும்.  
*எம்பெரிசா எலிகன்சு* வகை II சங்கிலி வலசைப்போதலைப் பின்பற்றுகிறது. இந்தப் பறவைகளின் இறகுகளில் மேற்கொள்ளப்பட்ட ஓரகத்தனிமங்கள் ஆராய்ச்சி, தெற்கில் வாழும் பறவைகள் வடக்கு வாழும் பறவைகளுக்கு முன்னதாகவே வலசைப்போதலைத் தொடங்குகிறது. கூடுதலாக, ஐதரசன் ஓரகத்தனிமங்களில் உள்ள அட்சரேகை வாட்ட விகிதம், வடக்கு இனப்பெருக்கம் செய்பவை தங்கள் தெற்கு சகாக்களை விட வடக்கே குளிர்காலத்தை அதிகம் செலவிடுகின்றன என்று கூறுகிறது.
# சோகோட்ரா காட்டுச்சில்லை

**சோகோட்ரா காட்டுச்சில்லை** (*Socotra bunting*)(***எம்பெரிசா சொகோட்ரானா***) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.  
இது யேமனில் மட்டுமே காணப்படும் அகணிய உயிரி ஆகும். இங்கு இதன் இயற்கை வாழ்விடம் மிதவேப்பமண்டல அல்லது வெப்பமண்டல உயரமான புதர் நிலமாக உள்ளது. இது வாழ்விட இழப்பால் அச்சுறுத்தப்படுகிறது.
# கபானிசு காட்டுச்சில்லை

**கபானிசு காட்டுச்சில்லை** (*Cabanis's bunting*)(***எம்பெரிசா கபானிசி***) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.  
இது துணை-சகாரா ஆப்பிரிக்காவின் பெரும்பாலான பகுதிகளில் மிதவெப்பமண்டல அல்லது வெப்பமண்டல வறண்ட காடுகள் மற்றும் உலர் புன்னில இயற்கையான வாழ்விடங்களில் காணப்படுகிறது.  
இதன் பொதுவான பெயர் மற்றும் லத்தீன் இருசொற்கள் ஜெர்மனிய பறவையியலாளர் ஜீன் லூயிஸ் கபானிசை நினைவுபடுத்துகின்றன.
# தக்காளி ஆம்லெட்

**தக்காளி ஆம்லெட்** (*Tomato omelette*) ( மராத்திய மொழியில் பெயர் = टॉमॅटो धिरडे) என்பது மகாராட்டிரா மாநிலத்தில் பெரும்பாலும் காலை வேளையில் தயாரிக்கப்படும் உணவு ஆகும். இதன் காட்சி தோற்றத்தின் காரணமாக ஆம்லெட் என்று குறிப்பிடப்படுகிறது. ஆனால் இது ஒரு தவறான பெயர் ஆகும். உண்மையில் இது முட்டையில் தயாரிக்கப்படும் உணவு இல்லை. உண்மையில் சைவ உணவு உண்பவர்வகளுக்கு தயாரிக்கப்படும் துணை தயாரிப்பு ஆகும்.  
இதன் முக்கிய மூலப்பொருள் கொண்டைக்கடலை மாவு அல்லது கடலை மாவு ஆகும். சில நேரங்களில், இவ்வுணவு தோசை மாவு (அரிசி மாவு மற்றும் உளுந்து) கொண்டு தயாரிக்கப்படுகிறது. ஒரு சிறிய அளவு கடலை மாவு பிணைப்பை வழங்குவதற்காக மட்டுமே சேர்க்கப்படுகிறது. இவ்வுணவு ஊத்தப்பம் எனவும் அழைக்கப்படுகிறது.  
குழை மாவு ஆனது தண்ணீர் மற்றும் கடலை மாவுடன் சேர்த்து நிலைத்தன்மை ஏற்படுத்த இறுதியாக நறுக்கிய பச்சை மிளகாய், வெங்காயம் மற்றும் தக்காளி சேர்க்கப்பட்டு தயாரிக்கப்படுகிறது. இக்கலவையை சூடான வாணலியில் ஊற்றி, சமையல் எண்ணெயுடன் சேர்த்து இருபுறமும் சமைக்கவும். தக்காளி ஆம்லெட்டுகள் தக்காளி சுவைச்சாறு, தேங்காய் சட்னி, சாம்பார் அல்லது வேறு ஏதேனும் ஊறுகாயுடன் சூடாக பரிமாறப்படுகின்றன.  
இவ்வுணவானது மகாராட்டிரா மாநிலத்தின் புனே, மும்பை போன்ற நகரங்கள் முழுவதும் உள்ள பல உணவகங்கள், சிற்றுண்டி சாலைகளின் மத்தியில் பிரபலமான மற்றும் எளிதில் கிடைக்கும் உணவு ஆகும். புனே பல்கலைக்கழகம் போன்ற பல்கலைக்கழக சிற்றுண்டி சாலைகளில் பிரபலமான உணவாக பரிமாறப்படுகிறது. காலை சிற்றுண்டி நாடு முழுவதும் கிடைக்கும் வேளையில், இவ்வுணவு பொதுவாக மகாராட்டிர வீடுகளில் தாலிபீத் அல்லது திர்தே போன்ற பிற காலை சிற்றுண்டி உணவுகளுடன் தயாரிக்கப்படுகிறது.
# பழங்காநத்தம் காசி விசுவநாதர் கோயில்

**பழங்காநத்தம் காசி விசுவநாதர் கோயில்** என்பது தமிழ்நாடு மாநிலத்தில் மதுரை மாவட்டத்தின் பழங்காநத்தம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். பதஞ்சலி முனிவர் தவம் செய்த தலமாகும் இது.  
கடல் மட்டத்திலிருந்து சுமார் 186 மீட்டர் உயரத்தில் அமைந்துள்ள பழங்காநத்தம் காசி விசுவநாதர் கோயிலின் புவியியல் ஆள்கூறுகள், ஆகும்.  
இக்கோயிலில் மூலவர் காசி விசுவநாதர் மற்றும் தாயார் விசாலாட்சி ஆவர். காசி விசுவநாதர், விசாலாட்சி தாயார், சிவதட்சிணாமூர்த்தி, கனகதுர்க்கை, பதஞ்சலி முனிவர் ஆகியோர் இக்கோயிலில் அருள்பாலிக்கின்றனர்.
# கரும்பழுப்பு காட்டுச்சில்லை

**கரும்பழுப்பு காட்டுச்சில்லை** (*Slaty bunting*)(***எம்பெரிசா சிம்செனி*** என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.
# கரும்பழுப்பு காட்டுச்சில்லை

## தோற்றம்

ஒரு வயதுடைய கரும்பழுப்பு காட்டுச்சில்லை 13 சென்டிமீட்டர் நீளமும் 20 கிராம் எடையும் கொண்டது. இதன் இறகுகள் பழுப்பு நிறமாகவும், நுனியை நோக்கி அகலமான அசாதாரண வால் இறகுகளுடன் மிகவும் தனித்துவமாகவும் இருக்கும். இதன் அலகு ஒப்பீட்டளவில் சிறியது மற்றும் நேர்த்தியானது.
# கரும்பழுப்பு காட்டுச்சில்லை

## சரகம்

கரும்பழுப்பு காட்டுச்சில்லை சீனாவில் மட்டும் காணப்படும் அகணிய உயிரி.
# கரும்பழுப்பு காட்டுச்சில்லை

## வாழ்விடம்

கரும்பழுப்பு காட்டுச்சில்லையின் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான புதர் நிலமாகும் .
# கரும்பழுப்பு காட்டுச்சில்லை

## உணவு

கரும்பழுப்பு காட்டுச்சில்லையின் உணவில் விதைகள், பூச்சிகள் மற்றும் பிற சிறிய முதுகெலும்பில்லாத உயிரினங்கள் அடங்கும்.
# கரும்பழுப்பு காட்டுச்சில்லை

## பாதுகாப்பு நிலை

கரும்பழுப்பு காட்டுச்சில்லையின் வாழ்வு உலகளவில் அச்சுறுத்தப்படவில்லை. இருப்பினும், விவசாயத்திற்காக இடம்பெயர்தல் மற்றும் தாவரங்களை அகற்றுதல் ஆகியவை சீனாவில் இந்த இனம் எதிர்கொள்ளும் சில அச்சுறுத்தல்களாகும்.
# மிட் வெளி கொமுட்டர் நிலையம்

**மிட் வெளி கொமுட்டர் நிலையம்** (ஆங்கிலம்: *Mid Valley Komuter Station*; மலாய்: *Stesen Komuter Mid Valley*) என்பது மலேசியா, கோலாலம்பூர், லெம்பா பந்தாய் (*Lembah Pantai*) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.  
இந்த நிலையம் RM 12.2 மில்லியன் செலவில் கட்டி முடிக்கப்பட்டு, ஆகத்து 2004-இல் பொதுமக்களின் பயணங்களுக்கு திறக்கப்பட்டது. கேஎல் சிட்டி நகர மையத்திற்கு ஒரு பாதசாரி மேம்பாலம் 14 நவம்பர் 2019-இல் திறக்கப்பட்டது.
# மிட் வெளி கொமுட்டர் நிலையம்

## பொது

கேஎல் சிட்டி நகர மையத்திற்கான பாதசாரி மேம்பாலம் மூலமாக மிட் வெளி நிலையத்திலிருந்து <small></small>&nbsp;<small></small> அப்துல்லா உக்கும் நிலையத்திற்குக்கு பாதசாரிகள் செல்ல முடியும். அப்துல்லா உக்கும் நிலையத்தில் இருந்து கிள்ளான் துறைமுக வழித்தடம் மற்றும் கிளானா ஜெயா வழித்தடம் ஆகிய தடங்களில் செல்லும் தொடருந்துகளை அணுகலாம்.  
2021-இல், இந்த மிட் வெளி நிலையத்தின் ஒரு பகுதி மேம்படுத்தும் பணிகளுக்காக மூடப்பட்டது. தெற்கு நோக்கி காஜாங் மற்றும் சிரம்பான் செல்லும் தொடருந்துகளுக்காக நிலையத்தின் ஒரு பகுதி மட்டுமே திறந்திருந்தது.
# மிட் வெளி கொமுட்டர் நிலையம்

## சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (*Seremban Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.  
இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.
# மிட் வெளி கொமுட்டர் நிலையம்

## சிரம்பான் வழித்தடம்

### ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.  
15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.
# கோசிமோ பாம்பி

| <span> (<span>1980-09-21</span>) </span>21 செப்டம்பர் 1980<span> (age&nbsp;42)</span>  
<div>புளோரன்சு, இத்தாலி</div> |
| --- |
| **அறிவியல் தொழில்** |
| } |
**காசிமோ பாம்பி** (Cosimo Bampi) (பிறப்பு: செப்டம்பர் 21,1980) ஒரு இத்தாலிய சார்பியல் அறிஞரும் மற்றும் அண்டவியல் வல்லுனரும் ஆவார் , இவர் தற்போது சீனாவின் சாங்காயில் உள்ள புதான் பல்கலைக்கழகத்தில் இயற்பியல் பேராசிரியராக உள்ளார்.  
பாம்பியின் ஆராய்ச்சி ஆர்வங்களில் பொது சார்பியல் , கருந்துளைகள் , ஈர்ப்புக் குலைவு தொடக்க காலப் புடவியின் இயற்பியல் ஆகியவற்றின் வலுவான களச் சோதனைகள் அடங்கும். மேற்கூறிய அனைத்து தலைப்புகளிலும் 100 க்கும் மேற்பட்ட வெளியீடுகளைக் கொண்ட இவர்டாடிக்கடி மேற்கோள் காட்டப்படுகிறார். துகள் அண்டவியல் , கருந்துளைகள், பொது சார்பியல் பற்றிய மூன்று தனிவரைவு நூல்களையும் அவர் எழுதியுள்ளார். குவைய பாம்பி விளைவு அவரது பெயரால் அழைக்கப்படுகிறது.  
பாம்பி 2003 இல் புளோரன்சு பல்கலைக்கழகத்தில் இலாரியா பட்டமும் , 2007 இல் பெராரா பல்கலைக்கழகத்தில் சாழ்சா டோல்கோவின் மேற்பார்வையின் கீழ் முனைவர் பட்டமும் பெற்றார். தோக்கியோ பல்கலைக்கழகத்தில் ஐஎம்பியு, வெய்ன் அரசு பல்கலைக்கழகம், எல்எம்யு முனிச் ஆகியவற்றில் ஆராய்ச்சி பதவிகளை வகித்தார். 2012 ஆம் ஆண்டின் இறுதியில் ஆயிரம் இளம் திறமைகள் திட்டத்தின் கீழ் புதான் பல்கலைக்கழகத்தில் இயற்பியல் துறையில் ஆசிரிய உறுப்பினராக சேர்ந்தார். மேலும் 2016 ஆம் ஆண்டில் இயற்பியலின் இளைய கட்டில் பேராசிரியராலமர்த்தப்பட்டார். 2015 ஆம் ஆண்டில் அவர் அம்போல்ட் ஆய்வுறுப்பினர் என்று பெயரிடப்பட்டார். தூபிங்கன் பல்கலைக்கழகத்தில் வருகை தரும் பதவியைப் பெற்றார்.
# கோசிமோ பாம்பி

## முதன்மை விருதுகள்

- சாங்காய் நகராட்சியின் மாக்னோலியா வெள்ளி விருது (2018)
- சீனாவில் உள்ள இத்தாலியத் தூதரகத்திலிருந்து சூ குவாங்கி பரிசு (2018) அம்போல்ட் ஆய்வுறுப்பினர் என்று பெயரிடப்பட்டது (2015)
- ஆயிரம் இளம் திறமையாளர்கள் விருது (2012)
# கோசிமோ பாம்பி

## புத்தகங்கள் மற்றும் கட்டுரைகள்

கொசிமோ பாம்பி உயர் தாக்கக் காரணி இதழ்களில் முதல் அல்லது அதனுடன் தொடர்புடைய எழுத்தாளராக 100 க்கும் மேற்பட்ட பரிந்துரைக்கப்பட்ட கட்டுரைகளை வெளியிட்டுள்ளார். அவர் மூன்று புத்தகங்களை எழுதியுள்ளார் மற்றும் ஒரு புத்தகத்தை தொகுத்துள்ளார்.
# கோசிமோ பாம்பி

## புத்தகங்கள் மற்றும் கட்டுரைகள்

### புத்தகங்கள்

- C. Bambi, *Introduction to General Relativity* (Springer Singapore, 2018)
- C. Bambi, *Black Holes: A Laboratory for Testing Strong Gravity* (Springer Singapore, 2017)
- C. Bambi (Editor), *Astrophysics of Black Holes* (Springer-Verlag Berlin Heidelberg, 2016)
- C. Bambi and A.D. Dolgov, *Introduction to Particle Cosmology* (Springer-Verlag Berlin Heidelberg, 2016)
# கோசிமோ பாம்பி

## புத்தகங்கள் மற்றும் கட்டுரைகள்

### குறிப்பிட்ட ஆவணங்கள்

- Z. Cao et al., *Testing general relativity with the reflection spectrum of the supermassive black hole in 1H0707-495*, Phys. Rev. Lett. 120, 051101 (2018)
- C. Bambi et al., *Testing the Kerr black hole hypothesis using X-ray reflection spectroscopy*, Astrophys. J. 842, 76 (2017)
- C. Bambi, *Testing black hole candidates with electromagnetic radiation*, Rev. Mod. Phys. 89, 025001 (2017)
- C. Bambi and E. Barausse, *Constraining the quadrupole moment of stellar-mass black-hole candidates with the continuum fitting method*, Astrophys. J. 731, 121 (2011)
- C. Bambi and K. Freese, *Apparent shape of super-spinning black holes*, Phys. Rev. D 79, 043002 (2009)
# எலுமிச்சை கோழி

**எலுமிச்சை கோழி** (*Lemon chicken*) என்பது உலகெங்கிலும் உள்ள உணவு வகைகளுள் கோழி மற்றும் எலுமிச்சை கலந்த உணவாகும்.  
கனடா மற்றும் இங்கிலாந்து, சீன உணவு வகைகளில், வழக்கமாகக் கோழி இறைச்சி துண்டுகளை வதக்கி அல்லது வறுத்து எலுமிச்சை-சுவைச்சாறு பூசப்பட்டிருக்கும். ஆங்காங்கில் உள்ள சூயின் வானில் உள்ள பாண்டா உணவகத்தில் (சீன உணவகம்) எலுமிச்சை கோழி உணவானது மாவில் பூசப்பட்ட கோழித் துண்டுகளுடன் பரிமாறப்படுகிறது. பாதாம் துண்டுகளில் உருட்டி, நன்கு வறுத்து எலுமிச்சை-சுவைச்சாறுடன் பரிமாறப்படுகிறது.  
ஆத்திரேலியாவில் பிரபலமான எலுமிச்சை கோழி உணவானது, கோழியை மாவில் பூசி, வறுத்து, பின்னர் வறுத்த கோழி துண்டுகள் எலுமிச்சை சுவைச்சாறுடன் தயாரிக்கப்படுகிறது.
# எலுமிச்சை கோழி

## பிற எலுமிச்சை கோழி உணவுகள்

இத்தாலியில் எலுமிச்சை கோழி (**) மற்றும் கிரீசு வெள்ளை ஒயின், எலுமிச்சை சாறு, புதிய தைம் மற்றும் மிரிபாக்சுடன் வறுத்த முழு கோழிக்கறி.  
இசுபெயினில், எலுமிச்சை மற்றும் பைன் கொட்டைகள் கொண்ட ரோஸ்மேரி கோழி (**) போன்ற ஒரு உணவு. பைன் கொட்டைகள், ரோசுமேரி மற்றும் பன்றித் தொடைக்கறியுடன்  
பிரஞ்சு எலுமிச்சை கோழி (**) சுவைச்சாற்றுடன் டிஜான் கடுகு, வறுத்த உருளைக்கிழங்குடன்
# எலுமிச்சை கோழி

## மேலும் பார்க்கவும்

- ஆரஞ்சு கோழி
- அன்னாசி கோழி
- கோழி உணவுகளின் பட்டியல்
- எலுமிச்சை உணவுகள் மற்றும் பானங்களின் பட்டியல்
-
# டேவிடு இலாய்சர்

**டேவிடு இரேமாண்டு இலாய்சர்(David Raymond Layzer)** (திசம்பர் 31,1925 - ஆகஸ்ட் 16,2019) ஒரு அமெரிக்க வானியற்பியலாளரும் ஆர்ர்வர்டு பல்கலைக்கழகத்தில் டொனால்ட் எச். மென்செல் வானியல் பேராசிரியரும் ஆவார். வெப்ப இயங்கியலின் இரண்டாவது விதி இருந்தபோதிலும் புடவியின் வரிசையும் தகவல்களும் அதிகரித்து வருவதாக முன்வைக்கும் அண்ட விரிவாக்கம் குறித்த அவரது அண்டவியல் கோட்பாட்டிற்காக இவர் அறியப்படுகிறார். குளிர் பெரு வெடிப்புக் கோட்பாட்டை ஆதரித்த மிகவும் குறிப்பிடத்தக்க ஆராய்ச்சியாளர்களில் ஒருவராகவும் இவர் அறியப்படுகிறார். 1966 ஆம் ஆண்டில் இவர் இந்தக் கோட்பாட்டை முன்வைத்தபோது , புவியில் இரவு வானம் உண்மையில் இருப்பதை விட பொலிவாக இருக்க வேண்டும் என்று கூறும் ஓல்பர்சு முரண்பாட்டை இது தீர்க்கும் என்று இவர் பரிந்துரைத்தார். இரிச்சர்டு எர்ன்சுட்டைன், ஆர்தர் ஜென்சன் போன்ற மனித நுண்ணறிவு பற்றிய மரபுக் கருத்துக்களை விமர்சிக்கும் பல கட்டுரைகளையும் இவர் வெளியிட்டார். 1963 முதல் அமெரிக்கக் கலை அறிவியல் கல்விக்கழக, உறுப்பினராக இருந்த அவர் , பன்னாட்டு வானியல் ஒன்றியத்தின் பி மற்றும் ஜே பிரிவுகளில் உறுப்பினராகவும் இருந்தார். அவர் 2019 இல் தனது 93 வயதில் பெல்மாந்தில் காலமானார்.
# தங்குதன்(III) குளோரைடு

**தங்குதன்(III) குளோரைடு** (*Tungsten(III) chloride*) W<sub>6</sub>Cl<sub>18</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்படிக் கொத்துச் சேர்மமான இது பழுப்பு நிறத்தில் ஒரு திண்மப் பொருளாகக் காணப்படும். தங்குதன்(II) குளோரைடை குளோரினேற்றம் செய்து தங்குதன்(III) குளோரைடு பெறப்படுகிறது. மஞ்சள் பழுப்பு நிறத்தில் இது திண்மமாகக் காணப்படுகிறது. பன்னிரெண்டு இரட்டைப் பால குளோரைடு ஈந்தணைவிகளைக் கொண்ட தங்குதன்(III) குளோரைடு கொத்துச் சேர்மம் நையோபியம் மற்றும் டாண்ட்டலம் தனிம குளோரைடுகளுடன் தொடர்புடைய ஒரு கட்டமைப்பை இது ஏற்றுக்கொள்கிறது. இதற்கு மாறாக, W<sub>6</sub>Cl<sub>12</sub> எட்டு மும்மடங்கு பாலம் அமைத்த குளோரைடுகளைக் கொண்டுள்ளது.  
இதனுடன் தொடர்புடைய கலப்பு இணைதிறன் கொண்ட W(III)–W(IV) குளோரைடுகளை தங்குதன் அறுகுளோரைடை பிசுமத்துடன் சேர்த்து ஒடுக்க வினைக்கு உட்படுத்தப்பட்டு தயாரிக்கப்படுகின்றன.  
:9 WCl<sub>6</sub> + 8 Bi → 3 W<sub>3</sub>Cl<sub>10</sub> + 8 BiCl<sub>3</sub>
# தங்குதன்(IV) குளோரைடு

**தங்குதன்(IV) குளோரைடு** (*Tungsten(IV) chloride*) என்பது WCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எதிர்காந்தப்பண்பு கொண்ட கருப்பு நிறத் திண்மமான இச்சேர்மம் ஓர் இரும தங்குதன் குளோரைடாக ஆராய்ச்சியாளர்களின் கவனத்தை ஈர்க்கிறது.
# தங்குதன்(IV) குளோரைடு

## தயாரிப்பு

WCl<sub>4</sub> பொதுவாக தங்குதன் அறுகுளோரைடை குறைப்பு வினைக்கு உட்படுத்துவதன் மூலம் தயாரிக்கப்படுகிறது. சிவப்பு பாசுபரசு, தங்குதன் அறுகார்பனைல் , காலியம், வெள்ளீயம் மற்றும் ஆண்டிமனி உள்ளிட்ட பல தனிமங்கள் இதற்கு பயன்படுத்தப்படுகின்றன. கடைசியாகக் கூறப்பட்டுள்ள ஆண்டிமனி மிகவும் உகந்ததாகக் கூறப்படுகிறது.
:3 WCl<sub>6</sub> + 2Sb ----> 3 WCl<sub>4</sub> + 2 SbCl<sub>3</sub>
# தங்குதன்(IV) குளோரைடு

## கட்டமைப்பு

பெரும்பாலான இரும உலோக ஆலைடுகளைப் போலவே தங்குதன்(IV) குளோரைடும் பல்லுருவத் தோற்றம் கொண்டதாகும். எண்முக வடிவத்தில் ஒவ்வொன்றும் தங்குதன் அணுக்களின் நேரியல் சங்கிலிகளைக் கொண்டுள்ளது. ஒவ்வொரு W மையத்திலும் இணைக்கப்பட்டுள்ள ஆறு குளோரைடு ஈந்தணைவிகளில் நான்கு ஈந்தணைவிகள் பாலமமைக்கும் ஈந்தணைவிகளாகும். W-W பிணைப்புகள் ஒன்றையடுத்து ஒன்றென மாறி மாறி பிணைந்துள்ளன. பிணைந்துள்ளவை (2.688 Å) தூரத்திலும் பிணைக்கப்படாதவை 3.787 Å தொலைவிலும் உள்ளன.
# தங்குதன்(IV) குளோரைடு

## வினைகள்

சோடியத்தைச் சேர்த்து தங்குதன்(IV) குளோரைடைக் குறைத்தல் வினைக்கு உட்படுத்தினால் இருதங்குதன்(III) எழுகுளோரைடு வழிப்பெறுதிகள் கிடைக்கின்றன:
:2 WCl<sub>4</sub> + 5 thf + 2 Na → [Na(thf)<sub>3</sub>][W<sub>2</sub>Cl<sub>7</sub>(thf)<sub>2</sub>] + NaCl
# திருச்சுனை அகத்தீசுவரர் கோயில்

**திருச்சுனை அகத்தீசுவரர் கோயில்** என்பது தமிழ்நாடு மாநிலத்தில் மதுரை மாவட்டத்தின் திருச்சுனை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். அகத்தியர் இக்குன்றிற்கு விசயம் செய்த போது, சிவனை வழிபட நினைத்து, அருகிலுள்ள பாறையில் சுனைநீரைத் தெளித்த போது, அப்பாறைப் பகுதி நெகிழ்வானது. அந்த நெகிழ்ந்த பகுதியை சிவலிங்கமாக வடிவமைத்து, அகத்தியர் வழிபட்டார்.  
கடல் மட்டத்திலிருந்து சுமார் 226 மீட்டர் உயரத்தில் அமைந்துள்ள திருச்சுனை அகத்தீசுவரர் கோயிலின் புவியியல் ஆள்கூறுகள், ஆகும்.  
இக்கோயிலில் மூலவர் அகத்தீசுவரர் மற்றும் தாயார் பாடகவள்ளி ஆவர். அகத்தீசுவரர், பாடகவள்ளி, தட்சிணாமூர்த்தி, துர்க்கை, விநாயகர், வள்ளி தெய்வானை சமேத சுப்பிரமணியர், லிங்கோத்பவர், சண்டிகேசுவரர், அப்பர், சம்பந்தர், சுந்தரர் மற்றும் மாணிக்கவாசகர், அகத்தியர், உஷாதேவி சமேத சூரியன் ஆகியோர் இக்கோயிலில் அருள்பாலிக்கின்றனர்.
# இலாரி கிளாட்னி

** இலாரி தோனி கிளாட்னி** *(Larry Donnie Gladney)*(பிறப்பு 1957) ஒரு அமெரிக்கச் செய்முறைத் துகள் இயற்பியலாளரும் அண்டவியலாளரும் ஆவார். 2019 ஆம் ஆண்டில் அவர் யேல் பல்கலைக்கழகத்தில் இயற்பியல் பேராசிரியராகவும் , பன்முக, ஆசிரிய மேம்பாட்டின் பில்லிசு ஏ. வாலசு கட்டில் புலமுதல்வராகவும் ஆனார்.  இவர் முன்னதாக பென்சில்வேனியா பல்கலைக்கழகத்தில் இயற்கை அறிவியலுக்கான துணைத் தலைவராகவும் , எட்மண்ட் ஜே, லூயிஸ் டபிள்யூ கான் கட்டிலின் தகைமைசால் புலப் பேராசிரியராகவும் இருந்தார். இவரது ஆராய்ச்சி பெருவெடிப்பைத் தொடர்ந்து அண்ட விரிவாக்கத்தின் தோற்றம், பொருள், ஆற்றல், கால்வெளிசார் உறவுகள் ஆகிய பிரச்சினைகளில் கவனம் செலுத்தியுள்ளது.  இவர் பல உதவித்தொகைகள், பரிசுகளைப் பெற்றவர். இலாரன்ஸ் பெர்க்லி தேசிய ஆய்வகத்தின் முன்னாள் வருகைதரு அறிஞர். கிளாட்னி 2006 ஆம் ஆண்டு வறலாறு படைப்போர் நடத்திய வாய்வழி வரலாற்றில் இடம்பெற்றார் , இது அமெரிக்க வரலாறு, அமெரிக்கச் சமூகத்திற்கு ஆப்பிரிக்க - அமெரிக்கர்களின் பங்களிப்புகளை ஆவணப்படுத்துவதை நோக்கமாகக் கொண்ட அமெரிக்கப் பேராய நூலகத்தில் பாதுகாக்கப்பட்ட இலக்கவியல் காப்பகத் திட்டமாகும்.
# இலாரி கிளாட்னி

## வாழ்க்கை வரலாறு

இலாரி கிளாடனி 1957 ஆம் ஆண்டில் கிளீவ்லாந்தின் மிசிசிப்பியில் பிறந்தார். இவரது தாயார் அன்னி லீ கிளாடனி அவரை கிழக்கு செயின்ட் லூயிசு இல்லினாய்சில் வளர்த்தார் , அங்கு இவர் தொடக்க, இடைநிலைப் பள்ளியில் பயின்றார் , 1975 இல் கிழக்கு செயிண்ட் லூயிசு உயர்நிலைப் பள்ளிப்படிப்பை முடித்தார். 1979 ஆம் ஆண்டில் வடமேற்கு பல்கலைக்கழகத்தில் இயற்பியலில் இளங்கலைப் பட்டமும் , 1985 ஆம் ஆண்டில் ஸ்டான்போர்டு பல்கலைக்கழகத்தில் இயற்பியலில் முனைவர் பட்டமும் பெற்றார். 1985 முதல் 1988 வரை பென்சில்வேனியா பல்கலைக்கழகத்தில் முனைவர் பட்டத்திற்குப் பிந்தைய கூட்டுறவை நடத்தினார் , பின்னர் அவர் ஆசிரியப் பிரிவில் சேர்ந்தார். 2005 ஆம் ஆண்டில் முழு பேராசிரியராக உயர்ந்த அவர் பின்னர் இயற்பியல் துறையின் தலைவராக ஆனார். பென்னாவில் இருந்த காலத்தில் அவர் ஆப்பிரிக்க - அமெரிக்க வள மையத்தின் ஆசிரிய அறிவுரைக் குழுவின் தலைவராக பணியாற்றினார். 2019 ஆம் ஆண்டில் அவர் யேல் பல்கலைக்கழகத்தில் இயற்பியல் பேராசிரியராகவும் , பன்முக, ஆசிரிய மேம்பாட்டின் பில்லிசு ஏ. வாலசு புல முதல்வராகவும் பதவிகளைப் பெற்றார்.பல்கலைக்கழகத்தில் கறுப்பின மாணவர்களுக்கு விருந்தோம்பல் இல்லாத சூழல் என்று அவர்கள் விவரித்ததை எதிர்த்து மாணவர்கள் ஆர்ப்பாட்டம் செய்த பின்னர் யேல் 2015 ஆம் ஆண்டில் இந்த பன்முகத்தன்மை புலமுதல்வர் பதவியை உருவாக்கினார்.
# இலாரி கிளாட்னி

## இயற்பியலில் ஆராய்ச்சியும் தலைமையும்

இலாரி கிளாட்னி வானியற்பியல் - துகள் இயற்பியல் மற்றும் அண்டவியல் மற்றும் செய்முறை துகள் இயல்பியல் ஆகியவற்றில் புலமைசான்றவர். அடர் குவார்க்குகளின் மெல் ஊடாட்டங்கள், இருண்ட ஆற்றலின் தன்மை குறித்து இவர் விரிவான ஆராய்ச்சியை மேற்கொண்டுள்ளார். அவரது ஆரம்பகால முன்னேற்றங்களில் ஒன்று ஃபெர்மிலாப் (சி. டி. எஃப்) இல் கொலைடர் டிடெக்டரில் நிகழ்ந்தது , அங்கு 1980 களின் நடுப்பகுதியில் அவர் கீழ் ஹாட்ரான்களின் மெல் ஊடாட்டங்களை ஆய்வு செய்தார்.  அண்ட விரிவாக்க வரலாற்றை அளவிடுவதை நோக்கமாகக் கொண்ட சிலியில் கட்டுமானத்தில் உள்ள வேரா சி. உரூபின் ஆய்வகத்தின் பெரிய ஒத்திசைவு ஆய்வு தொலைநோக்கி (எல். எஸ். எஸ். டி) ஆராய்ச்சியில் அவர் ஈடுபட்டுள்ளார்.  
கிளாடனி தேசிய அறிவியல் அறக்கட்டளையின் உயர் ஆற்றல் இயற்பியல் துறை அறிவுரைக் குழுவில் (HEPAP) இலாரன்சு பெர்க்லி தேசிய ஆய்வகத்தின் இயக்குநரின் மறுஆய்வுக் குழுவில்(LBNL) பணியாற்றியுள்ளார் . சுட்டடான்போர்டு நேரியல் முடுக்கி மையத்திற்கான செய்முறை இயற்பியல் அறிவுரைக் குழு (SLAC), கால்டெக்கில் ஒருங்கொளிக் குறுக்கீட்டு ஈர்ப்பலை (LIGO) ஆய்வகத்திற்கான திட்ட அறிவுரைக்க் குழு ஆகியவற்றிலும்
இருந்துள்ளார்.
# இலாரி கிளாட்னி

## பட்டயப் பரிசுகளும் கௌரவங்களும்

இலாரி கிளாடனி பல உதவித்தொகைகளையும் பரிசுகளையும் வென்றுள்ளார். 1989 முதல் 1994 வரை தேசிய அறிவியல் அறக்கட்டளையின் குடியரசு தலைவர் இளம் ஆய்வாளராக இருந்தார். 1990 ஆம் ஆண்டில் இலில்லி கற்பித்தல் ஆய்வுத் தொகைப் பட்டம் பெற்றார். 1997 ஆம் ஆண்டில் அவர் அமெரிக்க இயற்பியல் கழகத்தின் எட்வர்டு ஏ. போச்செட் விருதையும் , வெய்ன் மாநில பல்கலைக்கழகத்தின் மார்ட்டின் லூதர் கிங் இளம் விரிவுரையாளர் விருதையும் பெற்றார். இளம் அறிஞர்களுக்கு வழிகாட்டுவதற்கும் ஊக்குவிப்பதற்கும் அவர் மேற்கொண்ட முயற்சிகளுக்காக பென்சில்வேனியா பல்கலைக்கழகத்தின் கறுப்பினப் பட்டத் தொழில்முறை மாணவர் கழகம் அவருக்கு சிறந்த சமூக சேவை விருதை வழங்கியது.
# இரும்பாடி காசி விசுவநாதர் கோயில்

**இரும்பாடி காசி விசுவநாதர் கோயில்** என்பது தமிழ்நாடு மாநிலத்தின் மதுரை மாவட்டத்தில் சோழவந்தான் பகுதியின் இரும்பாடி புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 221 மீட்டர் உயரத்தில் அமைந்துள்ள இரும்பாடி காசி விசுவநாதர் கோயிலின் புவியியல் ஆள்கூறுகள், ஆகும்.  
இக்கோயிலில் மூலவர் காசி விசுவநாதர் மற்றும் தாயார் விசாலாட்சி ஆவர். இக்கோயிலின் தீர்த்தம் கிணற்று தீர்த்தம்; தல விருட்சம் வில்வ மரம் ஆகும். சிவாகம முறைப்படி பூசைகள் நடைபெறுகின்றன. காசி விசுவநாதர், விசாலாட்சி, காசிலிங்க நர்த்தன கிருஷ்ணன், பறக்கும் வடிவிலான நாகர் ஆகியோர் இக்கோயிலில் அருள்பாலிக்கின்றனர்.  
பங்குனி பிரம்மோற்சவம், மாசி மகம், மகா சிவராத்திரி, அன்னாபிசேகம், ஆருத்ரா தரிசனம், திருக்கார்த்திகை மற்றும் பிரதோசம் ஆகியவை இக்கோயிலில் சிறப்பாகக் கொண்டாடப்படுகின்றன.
# ஜோவாவோ மாக்யூயோ

**ஜோவாவோ மாக்யூயோ(João Magueijo)** (பிறப்பு 1967) ஒரு போர்த்துகீசிய அண்டவியலாளரும் இலண்டன் இம்பீரியல் கல்லூரியில் கோட்பாட்டு இயற்பியல் பேராசிரியரும் ஆவார். ஒளியின் வேறுபடும் வேகத்தின் (VSL) முன்னோடியாக அவர் திகழ்கிறார்.
# ஜோவாவோ மாக்யூயோ

## கல்வியும் தொழிலும்

ஜோவாவோ மாக்யூயோ இலிசுபன் பல்கலைக்கழகத்தில் இயற்பியல் பயின்றார். கேம்பிரிட்ஜ் பல்கலைக்கழகத்தில் பட்டப்படிப்பும் முனைவர் பட்டமும் பெற்றார். கேம்பிரிட்ஜ் செயின்ட் ஜான்சு கல்லூரியில் அவருக்கு ஆராய்ச்சி உதவித்தொகை வழங்கப்பட்டது. பிரின்சுடன், கேம்பிரிட்ஜ் பல்கலைக்கழகங்களில் ஆசிரிய உறுப்பினராக இருந்த அவர் , தற்போது இலண்டன் இம்பீரியல் கல்லூரியில் பேராசிரியராக உள்ளார் , அங்கு இவர் பொது சார்பியல், பட்ட, மேற்பட்ட மாணவருக்குப் பொது சார்பியலைக் கற்பிக்கிறார்.  
1998 ஆம் ஆண்டில் மாக்யூயோ ஆந்திரியாசு ஆல்பிரெக்ட்டுடன் இணைந்து ஒளியின் வேறுபடும் வேகத்தை ஆய்வு செய்தார் (VSL) இது தொடக்க கால அண்ட ஒளியின் வேகம் 1030 கிமீ / நொடி வரை இருந்தது என்று முன்மொழிகிறது. இது அடிவானச் சிக்கலை விளக்குவதோடு (விரிவடைந்து வரும் அண்டத்தின் நெடுந்தொலைவுப் பகுதிகளின் பண்புகளை ஒன்றிணைக்கவும் ஒருமைப்படுத்தவும் நேரம் இருந்திருக்கும் என்பதால்) மேலும் அண்ட உப்புதலின் முதன்மைக் கோட்பாட்டிற்கு மாற்றாகவும் அமைகிறது.  
2003 ஆம் ஆண்டு வெளியான ஒளிவேகத்தினும் விரைவாக: அறிவியல் முன்கணிப்பு என்ற புத்தகத்தில் , வி. எஸ். எல். ஐத் தொடர்ந்து தனது தனிப்பட்ட போராட்டங்களைப் பற்றி மாக்யுயோ விவாதிக்கிறார். வி. எஸ். எல். முன்னுரிமை குறித்து ஜான் மொபாட்டுடன் ஏற்பட்ட தவறான புரிதலுடன் அவர் தொடர்புடையவர். மொபாட்டு 2008 மே 13 அன்று திரையிடப்பட்ட சயின்ஸ் சேனல் சிறப்பு *ஜோவாவோ மாக்யூயோவின் பெருவெடிப்பு* நிகழ்ச்சியின் தொகுப்பாளராகவும் இருந்தார்.  
2009 ஆம் ஆண்டில் இவர் மறைந்த இயற்பியலாளர் எட்டோர் மயோரானாவின் வாழ்க்கையும் அறிவியலும் பற்றிய ஒரு பிரில்லியன்ட் டார்க்ன சு எனும் நூலை வெளியிட்டார்.  
2014 ஆம் ஆண்டில் இவர் ஐக்கிய இராச்சியம் குறித்த தனது அவதானிப்புகளை விவரிக்கும் *பைஃப்ஸ் மால் பஸ்ஸாடோசு எனும் நூலை* வெளியிட்டார். இந்த புத்தகத்தில் மாக்யூயோ பிரித்தானியப் பண்பாட்டை" உலகின் மிகவும் அழுகிய சமூகங்களில் ஒன்று " என்று விவரித்தார் , மேலும் " நீங்கள் ஆங்கில வீடுகளுக்குச் செல்லும்போது அல்லது பள்ளிகளில் அல்லது மாணவர் தங்குமிடங்களில் உள்ள கழிப்பறைகள் அனைத்தும் மிகவும் அருவருப்பானவை , என் பாட்டியின் கோழி கூண்டு கூட தூய்மையாக இருக்கிறது. அதில் பிரித்தானியமக்கள் " கட்டுப்பாடற்ற காட்டு விலங்குகள் " என்று விவரிக்கப்பட்டனர். இந்த புத்தகம் போர்ச்சுகலில் மட்டுமே வெளியிடப்பட்டது. அங்கு அது 20,000 படிகள் விற்றது.  
புழுத்துளை ஊடாக நிகழ்வின் இரண்டாம் கட்டத்தில் மார்கன் பிரீமேன் ஜோவாவோ மாக்யூயோவை நேர்காணல் செய்துள்ளார்.
# கணேந்திர நாராயண் ராய்

**கணேந்திர நாராயண் ராய்** (*Ganendra Narayan Ray*) இந்தியாவின் மேற்கு வங்காளத்தைச் சேர்ந்த ஒரு நீதிபதி ஆவார். 1933 ஆம் ஆண்டு மே மாதம் முதல் தேதியன்று இவர் பிறந்தார். குசராத்து உயர் நீதிமன்றத்தின் தலைமை நீதிபதியாகப் பணியாற்றினார்.
# கணேந்திர நாராயண் ராய்

## ஆரம்ப வாழ்க்கை மற்றும் கல்வி

மாநிலக்கல்லூரி, இசுகாட்டிசு பேராலயக் கல்லூரி மற்றும் கல்கத்தா பல்கலைக்கழகத்தின் சட்டத் துறை ஆகியவற்றில் ராய் கல்வி பயின்றார்.
# கணேந்திர நாராயண் ராய்

## தொழில்

1990 மற்றும் 1991 ஆம் ஆண்டுகளுக்கு இடையில் இவர் குசராத்து உயர் நீதிமன்றத்தின் தலைமை நீதிபதியாக பணியாற்றினார். 1991 ஆம் ஆண்டு முதல் 1998 ஆம் ஆண்டு ஓய்வு பெறும் வரை இவர் இந்திய உச்ச நீதிமன்றத்தில் நீதிபதியாக பணியாற்றினார். தற்போது கொல்கத்தாவில் உள்ள சால்ட்லேக்கில் வசிக்கிறார்.
# மினோ

***மினோ*** (*Mino*) என்பது இசுடுரினிடே குடும்பத்தைச் சேர்ந்த மைனாக்களின் சிற்றினமாகும். மினோ பேரினப் பறவைகள் இசுடுரினிடே பறவைகளில் மிகப்பெரியவை. இது நியூ கினி மற்றும் கிழக்கு அண்டை தீவுகளில் வெப்பமண்டல ஈரமான தாழ் நில காடுகளில் காணப்படுகின்றன.
# மினோ

## வகைப்பாட்டியல்

இந்த பேரினத்தின் சிற்றினங்கள் கீழே பட்டியலிடப்பட்டுள்ளன:
| *மினோ அனிசா* | தங்க மைனா | நியூ கினி |
| --- | --- | --- |
| *மினோ துமோண்டி* | மஞ்சள் முக மைனா | நியூ கினி |
| *மினோ கிரெப்டி* | நீண்ட வால் மைனா | பிசுமார்க் தீவுக்கூட்டம் மற்றும் வடக்கு சாலமன் தீவுகள் |
நீண்ட வால் கொண்ட மைனா முன்பு மஞ்சள் முக மைனாவின் துணையினமாகக் கருதப்பட்டது.
# யான்னா இலெவின்

யான்னா ஜே. இலெவின்(**Janna J. Levin)** (பிறப்பு 1967) ஒரு அமெரிக்கக் கோட்பாட்டு அண்டவியலாளரும் பர்னார்டு கல்லூரியின் இயற்பியல், வானியல் பேராசிரியரும் ஆவார். 1988 ஆம் ஆண்டில் பர்னார்டு கல்லூரியில் வானியலிலும் இயற்பியலிலும் இளங்கலைப் பட்டம் பெற்றார் , மேலும் 1993 ஆம் ஆண்டில் மாசாச்சூசட்சு தொழில்நுட்ப நிறுவனத்தில் கோட்பாட்டு இயற்பியலில் முனைவர் பட்டம் பெற்றார். அவரது பெரும்பாலான படைப்புகள் , நமது புடவி ஒரு எளிய இடவியல் காரணமாக அளவில் வரையறுக்கப்பட்டதாக இருக்கலாம் என்ற கருத்துக்கு வலுவூட்டும் சான்றுகளைத் தேடுவதில் முனைகிறது. பிற படைப்புகளில் கருந்துளைகள், குழப்பக் கோட்பாடு ஆகியவை அடங்கும். அவர் ஜனவரி 2004 இல் பர்னார்டு கல்லூரியில் பேராசிரியராகச் சேர்ந்தார் , தற்போது இயற்பியல், வானியல் கிளாரி டோக் கட்டிலில் பேராசிரியராக உள்ளார்.
# யான்னா இலெவின்

## வாழ்க்கை

டெக்சாசில் யீயிடிய மொழி பேசும் யூத பெற்றோருக்கு இலெவின் பிறந்தார். அவரது தாத்தா பாட்டி கிழக்கு ஐரோப்பாவிலிருந்து குடியேறியவர்கள் , அவர்கள் இறுதியில் கோஷரை வைத்திருப்பதை கைவிட்டனர். அவர் தனது குடும்பத்தை பெரும்பாலும் மதச்சார்பற்றது என்று விவரிக்கிறார் ( இலெவின் ஜெப ஆலயத்திற்கு கொண்டு வரப்படவில்லை) அவர் மதச்சார்பின்மை கொண்டவர் அல்ல. இலெவின் தனது இளங்கலை பட்டத்தைக் கொலம்பியா பல்கலைக்கழகத்திலும் , 1993 இல் தனது முனைவர் பட்டத்திற்காக மசாச்சூசட்சு தொழில்நுட்ப நிறுவனத்திலும்பயின்றார். 2002 ஆம் ஆண்டில் கேம்பிரிட்ஜ் பல்கலைக்கழகத்தில் (இங்கிலாந்து) ஒரு ஆராய்ச்சி உதவித்தொகையைப் பெற்றார்.  
யான்னா இலெவின் டோ அறக்கட்டளையின் நல்கையுடன் கொலம்பியா பல்கலைக்கழகத்தின் பர்னார்டு கல்லூரியில் இயற்பியல், வானியல் பேராசிரியராக உள்ளார். அவர் கருந்துளைகள், கூடுதல் பருமான அண்டவியல், காலவெளி வடிவத்தில் ஈர்ப்பு அலைகள் ஆகியவற்றில் ஆராய்ச்சி செய்கிறார். . மேலும் இவர் பயனியர் பணிகள் நிறுவனத்தில் அறிவியல் இயக்குநராகவும் உள்ளார்.  
இலெவின் புகழ்பெற்ற அறிவியல் புத்தகமான How the Universe Got It ' s Spots: Diary of a Finite Time in a Finite Space என்ற புத்தகத்தின் ஆசிரியர் ஆவார். 2006 ஆம் ஆண்டில் இவர் இந்நூலை வெளியிட்டார். இவரது *டூரிங் இயந்திரங்களின்* ஒரு மேட்மேன் கனவுகள் எனும் புனைவு, கார்த் கோதெல், ஆலன் தூரிங் ஆகியோரின் வாழ்க்கை, மரணங்களை விவரிக்கும் புதினமாகும்.  
இங்கிலாந்தில் உள்ள பல காட்சியகங்களில் கண்காட்சிகளுடன் இணைந்து இலெவின் தொடர்ச்சியான கட்டுரைகளை எழுதியுள்ளார் - இவற்றில்ல் ரஸ்கின் ஸ்கூல் ஆஃப் டிராயிங் அண்ட் ஃபைன் ஆர்ட், ஹேவர்ட் கேலரி ஆகியவை அடங்கும். இலெவின் ஜூலை 12,2002 அன்று தேச உரையாடலில் இடம்பெற்றார்.,2006, ஆகத்து 24 அன்று ஸ்டீபன் *கோல்பர்ட்*டின் நகைச்சுவை மைய நிகழ்ச்சியான தி கோல்பர்ட் ரிப்போர்ட்டில் விருந்தினராகத் தோன்றினார். 2009 பிப்ரவரி 22 அன்று ஸ்பீக்கிங் ஆஃப் ஃபெய்த் வானொலி நிகழ்ச்சியில் சிறப்பு விருந்தினராகவும் தோன்றினார் , அங்கு அவர் தனது புத்தகத்தைப் பற்றி விவாதித்தார் தூ*ரிங் இயந்திரங்களின்* ஒரு பைத்தியக்காரன் கனவுகள் நிகழ்ச்சியின் தொகுப்பாளரான கிறித்தா டிப்பெட்டுடன்.
இலெவின் , " அண்டம் உருவாக்கும் ஒலியைப் " பற்றி 2011, மார்ச் 1 அன்று TED உரையாற்றினார். அவர் 2012 இல் குகென்கெய்ம் ஆய்வுறுப்பினராக அமர்த்தப்பட்டார்.  
அவரது நூலான கருந்துளைக் கனவுகளும் புறவெளியின் பிற பாடல்களும், 2016 மார்ச்சில் வெளியிடப்பட்டது. இந்த புத்தகம் ஒருங்கொளிக் குறுக்கீட்டு ஈர்ப்பலை ஆய்வகத்தின் வரலாறும் 2015 ஆம் ஆண்டு ஈர்ப்பு அலைகளின் கண்டுபிடிப்பும் பற்றியது. *வோல் ஸ்ட்ரீட் இதழில்* வெளியிடப்பட்ட புத்தகத்தின் மதிப்பாய்வில் பிரித்தானிய வானியற்பியலாளர் ஜான் கிரிபின், " அறிவியல் எவ்வாறு செயல்படுகிறது. மனிதக் கற்பனை, திறனின் ஆற்றலில் ஆர்வமுள்ள எவருக்கும் இது ஒரு அற்புதமான புத்தகம் என்று நான் பரிந்துரைக்கிறேன்" என எழுதினார். ஜனவரி 2018 இல் அவர் நோவாவின் விருது பெற்ற அத்தியாயமான " கருந்துளைத் தொன்மங்கள் " நிகழ்ச்சியை தொகுத்து வழங்கினார்.
# யான்னா இலெவின்

## தனிப்பட்ட வாழ்க்கை

இலெவின் ஒரு கடுமையான கார் விபத்தில் சிக்கி சிறிது காலம் மருத்துவமனையில் அனுமதிக்கப்பட்டிருந்ததால் உயர்நிலைப் பள்ளியில் இருந்து அதிகாரப்பூர்வமாக முடிக்கவில்லை.
# யான்னா இலெவின்

## நூல்தொகை

- *How the Universe Got Its Spots: Diary of a Finite Time in a Finite Space*, Orion Publishing Group, 2002
- *A Madman Dreams of Turing Machines*, Anchor, 2009
- *Black Hole Blues and Other Songs from Outer Space*, Knopf, 2016
- *Black Hole Survival Guide*, Knopf, 2020
# இந்தியாவில் உள்ள குழந்தைகள் அருங்காட்சியகங்களின் பட்டியல்

**இந்தியாவில் உள்ள குழந்தைகள் அருங்காட்சியகங்களின் பட்டியல்** (*List of children's museums in India*) கீழே கொடுக்கப்பட்டுள்ளது. இது முழுமையற்றது ஆகும்.
| கிதிகோ குழந்தைகள் அருங்காட்சியகம் | ஐதராபாத்து | தெலங்காணா |  |  |
| --- | --- | --- | --- | --- |
| கற்றல் திண்டு | ஐதராபாத்து | தெலங்காணா |  |  |
| இசுடீலர் குழந்தைகள் அருங்காட்சியகம் | குர்கான் | தேசிய தலைநகர் பிரதேசம் |  |  |
| நேரு குழந்தைகள் அருங்காட்சியகம் | கொல்கத்தா | மேற்கு வங்காளம் |  |  |
| இந்திரதனுஷ்யா குழந்தைகள் அருங்காட்சியகம் | புனே | மகாராட்டிரா |  |  |
| கல்பனா மங்கள்தாசு குழந்தைகள் அருங்காட்சியகம் | அகமதாபாத் | குசராத்து |  |  |
| சிஎசுஎம்விஎசு குழந்தைகள் அருங்காட்சியகம் | மும்பை | மகாராட்டிரா | சத்ரபதி சிவாஜி மகாராஜ் வாஸ்து சங்கராலய வளாகத்தில் | } |
# இந்தியாவில் உள்ள குழந்தைகள் அருங்காட்சியகங்களின் பட்டியல்

## மேலும் பார்க்கவும்

- அறிவியல் அருங்காட்சியகம்
# யான் ஐனசுட்டோ

**யான் ஐனசுட்டோ** (*Jaan Einasto*) (பிறப்புஃ 23 பிப்ரவரி 1929) எசுத்தோனியாவின் வானியற்பியலாளரும் தண்ட பேரளவுக் கட்டமைப்பைக் கண்டுபிடித்தவர்களில் ஒருவரும் ஆவார்.\  
யான் தார்த்துவில் உள்ள ஐசன்சுமிடில் என்ற பெயரில் பிறந்தார். ஐனசுட்டோ என்ற பெயர் எசுத்தோனியாவின் செருமானியப் பெயருக்கு மாற்றாகும். (இது 1930 களில் இவரது நாட்டுப் பற்று மிக்க தந்தையால் குடும்பத்தின் ஜெர்மன் பெயருக்குப் பதிலாக தேர்ந்தெடுக்கப்பட்டது). இவர் தார்த்து பல்கலைக்கழகத்தில் பயின்றார். அங்கு 1955 இல் முனைவருக்குச் சமமான பட்டமும் 1972 இல் முதுமுனைவர் பட்டமும் பெற்றார். 1952 முதல் தார்த்து ஆய்வகத்தில் (1977 - 1998) அறிவியலாளராகப் பணியாற்றினார். 1992 முதல் 1995 வரை அண்டவியல் துறையின் தலைவராக இருந்தார். நீண்ட காலம் தாலினில் உள்ள எசுத்தோனிய அறிவியல் கல்வ்க்கழகந்தின் வானியல் இயற்பியல் பிரிவின் தலைவராக இருந்தார். ஐன்சுட்டோ ஐரோப்பிய வானியல் கழகத்திலும் அரசு வானியல் கழகத்திலும் உறுப்பினராக உள்ளார். இவர் மூன்று எசுத்தோனிய தேசிய அறிவியல் விருதுகளைப் பெற்றுள்ளார்.  
- 1947 தார்த்து மேல்நிலைப்பள்ளி எண் 1
- 1952 தார்த்து பல்கலைக்கழகம்
- 1955 இயற்பியல், கணிதத்தில் இளம் அறிவியல்.
- 1972 இயற்பியல், கணிதத்தில் முதுமுனைவர்
- 1992 பேராசிரியர்  
1991 முதல் அவர் ஐரோப்பியக் கல்விக்கழகத்தில் உறுப்பினராக உள்ளார். 1994 முதல் அவர் அரசு வானியல் கழகத்தின் உறுப்பினராக உள்ளார்.  
1994 ஆம் ஆண்டில் கண்டுபிடிக்கப்பட்ட 1157 ஐனசுட்டோ என்ற சிறுகோள் அவரது நினைவாக பெயரிடப்பட்டுள்ளது.  
1974 ஆம் ஆண்டில் , தார்த்து ஆய்வகத்தில் காசிக்குடனும் சாருடனும் ஒரு தொடக்கப் பணியில் ஐனசுட்டோ , " ஒரு மாற்றுக் கருதுகோளை ஏற்றுக்கொள்வது அவசியமெனப். பால்வெளி கொத்துகளின் மறைபொருட்களால் உறுதிப்படுத்தப்படுகின்றன. மறைபொருள் அதாவது இருண்ட பொருள் வானியலின் நோக்கீட்டு முரண்பாடுகளை விளக்க முடியும் என்பதை ஏற்தில் இது ஒரு முத்ன்மை ஆவணமாக இருந்தது.  
ஐனாஸ்டோ 1977 இல் தாலினில் நடந்த ஒரு கருத்தரங்கில் (எசுத்தோனியா) புடவி ஒரு கண்ணறைக் கட்டமைப்பில் உள்ளது எனவும் அதன் புறத்தே பாரிய வெற்றுவெளியைச் சுற்றி கட்புல பொருள் அமைந்துள்ளது எனவும் எடுத்துக் காட்டினார்
# புரோட்டானேற்ற ஓசோன்

**புரோட்டானேற்ற ஓசோன்** (*Protonated ozone*) என்பது HO<sup>+</sup><sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஓர் ஐதரசன் பல்லாக்சைடு சேர்மமாகும். இதை O<sub>3</sub>H<sup>+</sup> என்ற வாய்ப்பாட்டாலும் எழுதலாம். நேர்மின் அயனிக் கட்டமைப்பான இக்கட்டமைப்பில் ஓசோன் அலகின் ஒரு முனையில் ஐதரசன் அணு இணைக்கப்பட்டிருக்கும். இந்த வேதிப்பொருள் பல விண்மீன், வளிமண்டல மற்றும் செயற்கை இரசாயன செயல்முறைகளில் ஓர் இடைநிலையாக இருப்பதாக முன்மொழியப்பட்டது. பல்வேறு வலிமையான அமிலங்களைப் பயன்படுத்தி ஓசோனை புரோட்டானேற்றம் செய்து நிறை அலைமாலைமானி சோதனைகளில் இது செயற்கையாகத் தயாரிக்கப்பட்டது. தொடர்புடைய சோதனைகள் ஐதரசன் ஓசோனைடை உருவாக்குவதற்கான முன்னோடியாக இதை பயன்படுத்தியுள்ளன.
# சபீனா

**சபீனா** (*Sabina (judge)*) இந்தியாவைச் சேர்ந்த ஒரு நீதிபதியாவார். 1961 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார். 2022 ஆம் ஆண்டு மே மாதம் 25 ஆம் தேதி முதல் இமாச்சல பிரதேச உயர் நீதிமன்றத்தின் தலைமை நீதிபதியாக உள்ளார். முன்னதாக இவர் இராசத்தான் மாநிலத்தின் உயர்நீதிமன்றம் மற்றும் பஞ்சாப் மற்றும் அரியானா உயர் நீதிமன்றங்களில் முன்னாள் நீதிபதியாகவும் இருந்தார்.  
நீதிபதி சபீனா 1986 ஆம் ஆண்டில் பஞ்சாப் மற்றும் அரியானா உயர்நீதிமன்றத்தின் வழக்கறிஞர் சங்கத்தின் இணைச் செயலாளராக ஒருமனதாகத் தேர்ந்தெடுக்கப்பட்டார். அவர் 21-01-1997 ஆம் ஆண்டு சனவரி மாதம் 21 ஆம் தேதியன்று கூடுதல் மாவட்ட நீதிபதியாக நியமிக்கப்பட்டார். அதன்பிறகு, 2004 ஆம் ஆண்டு செப்டம்பர் மாதத்தில் அமர்வு நீதிமன்றத்தில் நீதிபதியாக நியமிக்கப்பட்டு பணியாற்ரினார். 2008 ஆம் ஆண்டில் பஞ்சாப் மற்றும் அரியானா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 2010 ஆம் ஆண்டு முதல் நிரந்தர நீதிபதியாக நியமிக்கப்பட்டார்.
# ஐந்தாக்சிடேன்

**ஐந்தாக்சிடேன்** (*Pentaoxidane*) என்பது H<sub>2</sub>O<sub>5</sub> என்ற மூலக்கூற்று வாய்ப்பாடு கொண்ட ஐதரசன் மற்றும் ஆக்சிசனின் தனிமங்களாலான ஒரு கனிம வேதியியல் சேர்மமாகும். மிகவும் நிலைப்புத்தன்மையற்ற ஐதரசன் பல்லாக்சைடுகளில் இதுவும் ஒன்றாகும்.
# ஐந்தாக்சிடேன்

## தயாரிப்பு

- மூவாக்சிடேன் உற்பத்தியின் போது துணை விளைபொருளாக இச்சேர்மம் தயாரிக்கப்படுகிறது.
- குறைந்த வெப்பநிலையில் பெராக்சி இயங்குறுப்புகளுக்கு இடையேயான வினையின் மூலமாகவும் இது தயாரிக்கப்படுகிறது.
# கோழி நெய் வறுவல்

**கோழி நெய் வறுவல்** (*Chicken ghee roast*) என்பது கருநாடகாவின் கடற்கரைப் பகுதியான துளு மங்களூரில் பிரபலமான கோழி உணவு வகையாகும். இந்த உணவு உடுப்பிக்கு அருகில் உள்ள குந்தாப்பூர் நகரத்தில் தோன்றியது. கோழி நெய் வறுவல் நல்ல சிவப்பு நிறத்தில் இருக்கும். மேலும் நெய் மற்றும் வறுத்த மசாலாப் பொருட்களுடன் கசப்பான மற்றும் காரமான சுவை கொண்டது.  
சிக்கன் நெய் வறுவல் செய்யத் தேவைப்படும் சில முக்கிய பொருட்கள்:  
கோழி, தயிர், வெங்காயம், நெய், வெல்லம், புளி, இஞ்சி, பூண்டு மற்றும் சில பிராந்திய மசாலா மற்றும் மசாலாப் பொருட்கள்.
# பத்துமலை கொமுட்டர் நிலையம்

**பத்துமலை கொமுட்டர் நிலையம்** (ஆங்கிலம்: *Batu Caves Komuter Station*; மலாய்: *Stesen Komuter Batu Caves*) என்பது மலேசியா, சிலாங்கூர், கோம்பாக் மாவட்டத்தின் (*Gombak District*) புறநகரில் அமைந்துள்ள ஒரு கொமுட்டர் நிலையமாகும். இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.  
முன்பு **பத்துமலை தொடருந்து நிலையம்** (*Batu Caves Railway Station*) என்று அழைக்கப்பட்டது. மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. 2010 டிசம்பர் 2015 வரை கிள்ளான் துறைமுக வழித்தடற்கான (*Port Klang Route*) வடக்கு முனையமாக இருந்தது. அதன் பின்னர் சிரம்பான் வழித்தடற்கான (*Seremban Line*) முனையமாக மாற்றப்பட்டது.  
அதன்பிறகு, பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது. செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது. மேலும் தாமான் வாயூ, கம்போங் பத்து மற்றும் பத்து கென்டன்மன் உள்ளிட்ட புதிய நிலையங்கள் மற்றும் நிறுத்தங்கள் கட்டப்பட்டன.
# பத்துமலை கொமுட்டர் நிலையம்

## பத்துமலை

பத்துமலை (*Batu Caves*), மலேசியாவில் புகழ்பெற்ற ஒரு குகைக் கோயில் அமைந்துள்ள இடம் ஆகும். பொதுவாகவே பத்துமலை என்றால் பத்துமலை கோயிலைக் குறிப்பிடுவதாக அமையும். சுண்ணாம்பு குன்றுகளில், அமைந்துள்ள இந்தக் கோயில் மலேசியத் தலைநகர் கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது.  
இந்தக் குகைக் கோயிலின் உள்ளே பல குகைகள் உள்ளன. சுண்ணாம்புக் குன்றுகளுக்கு அருகில் செல்லும் பத்து ஆற்றின் (*Batu River*) பெயரிலிருந்து பத்துமலை எனும் சொல் வந்தது. இன்று உலக அளவில் புகழ்பெற்று விளங்குகிறது. பத்துமலையின் சிகரத்தில் இருக்கும் முருகப் பெருமானின் சன்னிதானத்தை அடைய 272 படிகளை ஏறிச் செல்ல வேண்டும்.
# பத்துமலை கொமுட்டர் நிலையம்

## பத்துமலை

### பத்துமலை கோயில்

கோலாலம்பூரில் புகழ்பெற்று விளங்கிய கே .தம்புசாமி பிள்ளை எனும் செல்வந்தரால் 1891-ஆம் ஆண்டு இந்தப் பத்துமலைக் கோயில் உருவாக்கப்பட்டது.
1860 ஆண்டுகளில் பத்துமலைப் பகுதிகளில் வாழ்ந்த சீனர்கள் காய்கறி பயிரிட்டு வந்தனர்.  
அவர்களுடைய விவசாயத்திற்கு உரம் தேவைப்பட்டது. ஆகவே, அவர்கள் பத்துமலைக் குகைகளிலிருந்து வௌவால் சாணத்தைத் தோண்டி எடுத்துப் பயன்படுத்தி வந்துள்ளனர். அதற்கு முன்னர் இந்தக் குகைகளில் தெமுவான் எனும் மலேசியப் பழங்குடியினர் வாழ்ந்து வந்தனர் என்று வரலாற்றுச் சான்றுகள் கூறுகின்றன. இவர்களும் பத்துமலையைத் தங்களின் புனிதத் தலமாகப் பயன்படுத்தி வந்துள்ளனர்.
# அம்புலா

**அம்புலா** (*Ambula*)(ஒடியா: ଆମ୍ବୁଲ) என்பது ஒடிசாவில் கோடைக்காலத்தில் வெயிலில் உலர்த்திய மாம்பழம் கொண்டு தயாரிக்கப்படும் உணவாகும். இது இனிப்பு மற்றும் புளிப்புச் சுவை கொண்டது. கஞ்சி போன்ற புளிப்புச்சுவையுடைய கறிகளில் இது புளிப்பிற்காகப் பயன்படுகிறது. இதைச் சிவப்பு அல்லது பச்சை மிளகாய், பூண்டு மற்றும் தண்ணீர் சேர்த்து தயார் செய்து "பக்கலா" உடன் பரிமாறலாம்.
# அம்புலா

## செய்முறை

அம்புலா புளிப்புச் சுவையுடைய மாம்பழத்தினைக் கொண்டு தயாரிக்கப்படுகிறது. மாம்பழத்தினை நன்கு கழுவி தோலினை முதலில் அகற்றவேண்டும். பின்னர் உப்பு கலந்து பல நாட்கள் சூரிய ஒளியில் மாம்பழத் துண்டுகள் உலர்த்தப்படுகிறது.மீன் மற்றும் ஓக்ரா போன்ற பல்வேறு கறிகளில் அம்புலாவை புளிப்புச் சுவை சேர்க்கப் பயன்படுத்தலாம்.
# ஐதரசன் இருசெலீனைடு

**ஐதரசன் இருசெலீனைடு** (*Hydrogen diselenide*) என்பது H<sub>2</sub>Se<sub>2</sub> என்ற மூலக்கூற்று வாய்ப்பாடு கொண்ட ஐதரசன் மற்றும் செலீனியம் தனிமங்களாலான ஒரு கனிம வேதியியல் சேர்மமாகும். (SeH)<sub>2</sub> என்ற வாய்ப்பாட்டாலும் இதை குறிக்கலாம். ஐதரசன் டசெலீனைடு என்ற பெயராலும் இது அழைக்கப்படுகிறது. அறை வெப்பநிலையில் ஐதரசன் இருசெலீனைடு எளிதாக ஐதரசன் செலீனைடாகவும் செலீனியமாகவும் எளிதில் பிரிகிறது. எனவே ஐதரசன் இருசெலீனைடு நிலைப்புத்தன்மை கொண்டிருப்பதில்லை. இருப்பினும், சில கரைசல்களில் மட்டும் ஐதரசன் இருசெலீனைடு நிலைப்புத்தன்மையுடன் இருக்கும்.
# கேரட் சில்லு

**கேரட் சில்லு** (*Carrot chip*) என்பது வறுத்த அல்லது உலர்த்தப்பட்ட கேரட் துண்டுகளாகும்.  
கேரட் சில்லுகள், சில வளரும் நாடுகளில் மிகவும் முக்கியமான உணவாக இருக்கின்றது. நெப்ராஸ்கா பல்கலைக்கழக ஆராய்ச்சியாளர்கள் அகமது சுலைமான் மற்றும் சூடி டிரிசுகெல் ஆகியோர் கேரட் சில்லு உணவு தயாரிப்பில் பணியாற்றி வருகின்றனர். ஏனெனில் ஏழ்மையான சூழ்நிலையில் வளரும் குழந்தைகளில் உயிர்ச்சத்து குறைபாடுகளை எதிர்த்துப் போராட கேரட் சில்லு உதவும் என்று நம்புகிறார்கள்.
# கேரட் சில்லு

## மேலும் பார்க்கவும்

- கேரட் உணவுகளின் பட்டியல்
# ஐதரசன் ஓசோனைடு

**ஐதரசன் ஓசோனைடு** (*Hydrogen ozonide*) என்பது HO<sub>3</sub> என்ற மூலக்கூற்று வாய்ப்பாடு கொண்ட ஐதரசன் மற்றும் ஆக்சிசன் தனிமங்களாலான ஓர் இயங்குறுப்பு மூலக்கூறு ஆகும். இக்கட்டமைப்பில் ஓசோனைடு அலகுடன் ஐதரசன் அணு எலக்ட்ரான்களை சமமாக வழங்கி சகப் பிணைப்பால் பிணைந்திருக்கிறது..  
ஐதராக்சில் இயங்குறுப்பு ஈராக்சிசனுடன் சேர்ந்து வினைபுரியும்போது ஐதரசன் ஓசோனைடு உருவாகும் சாத்தியம் உள்ளது:  
:OH• + O2 → HO3•  
HO<sup>+</sup><sub>3</sub> என்ற வாய்ப்பாட்டால் அடையாளப்படுத்தப்படும் புரோட்டானேற்ற ஓசோனை முன்னோடிச் சேர்மமாகப் பயன்படுத்தி மேற்கொள்ளப்பட்ட நிறை அலைமாலையியல் பரிசோதனையின் போது இது கண்டறியப்பட்டது.
# கிளேர் பரேகு

**கிளேர் யோவான்னா பரேகு** நாட்டிங்காம் பல்கலைக்கழகத்தில் பிரித்தானியத் துகள் இயற்பியலாளராக உள்ளார். வானியற்பியல் ஆய்வுகளையும் குறுக்கீட்டளவியலையும் ஆகியவற்றைப் பயன்படுத்தி இருண்ட ஆற்றல் ஆராய்ச்சியில் அவர் குறிப்பிடத்தக்க பங்களிப்புகளைச் செய்துள்ளார்.
# கிளேர் பரேகு

## இளமையும் கல்வியும்

இவர் தான் குழந்தையாக யோதிரெல் வங்கி ஆய்வகத்தில் உள்ள உலோவெல் தொலைநோக்கியைக் கடந்து சென்றதே அண்டவியல் மீதான தனது அன்பைக் குறிக்கிறது எனக் கூறியுள்ளார். இவர் காலிங்வுடு கல்லூரியில் பயின்றார் , மேலும் கணிதத்திலும் செருமானிய மொழியிலும் ஏ - திறன்களை அடைந்தார். அவர் கேம்பிரிட்ஜ் பல்கலைக்கழகத்தில் கணிதத்தைப் படித்தார் , 2004 இல் முதுகலைப் பட்டமும் , 2005 இல் கணித டிரிபோசின் மூன்றாம் பகுதியையும் பெற்றார். ஒரு மாணவராக இருந்தபோது , பரேகு இலெகோலாந்து வின்ட்சர் விடுதியில் பணிபுரிந்தார். மெசியர் 87 எனும் முனைவான பால்வெளிக் கருவில் உள்ள பச்சோந்தி துகள்களின் அறிகுறிகளை இவர் கண்டறிந்தார்.
# கிளேர் பரேகு

## ஆராய்ச்சியும் தொழிலும்

பரேகு 2008 ஆம் ஆண்டில் தேசி( DESY) அமைப்பில் கோட்பாட்டு இயற்பியல் குழுவில் முதுமுனைவர் ஆய்வாளராகப் பணியமர்த்தப்பட்டார். தேசியில் இருந்தபோது , ஆக்சியான் - ஒளியன் மாற்றத்திற்கான வானியற்பியல் தகவல்களை இவர் கண்டுபிடித்தார். அவர் 2010 இல் ஜெனீவா பல்கலைக்கழகத்திற்குச் சென்று , அண்டவியலில் பணியாற்றினார். 2011 ஆம் ஆண்டில் பரேகு நாட்டிங்காம் பல்கலைக்கழகத்தில் அன்னே மெக்லாரன் ஆய்வுறுப்பினராக பணியமர்த்தப்பட்டார். இருண்ட ஆற்றலை சோதிக்க வானியற்பியல் மூலங்களிலிருந்து ஒளியைக் கவனிப்பதே பரேகு பயன்படுத்துகிறார். 2013 ஆம் ஆண்டிலும் மீண்டும் 2018 ஆம் ஆண்டிலும் அவருக்கு அரசு கழகத்தின் ஆராய்ச்சி உதவித்தொகை வழங்கப்பட்டது. அவர் 2015 ஆம் ஆண்டில் இயற்பியல் நீறுவனத்தின் மேக்சுவெல் பதக்கத்தியும் பரிசையும் வென்றார். வானியற்பியல் நோக்கிடுகளை அணு நுட்பங்களுடன் இணைப்பதன்வழி , இருண்ட ஆற்றல் பொருளுடன் பல்வேறு வழிகளில் ஊடாடக்கூடிய சிறந்த கட்டுத்திட்டகளைப் பரேகு வழங்கியுள்ளார். விருது பெற்ற இயற்பியல் காணொலித் தொடரான அறுபது குறியீடுகள் நிகழ்வில் இவர் பங்கேற்றுள்ளார்.  
புழுத்துளை ஊடாக எனும் நிகழ்வின் இரண்டாம் கட்டத்தில் மார்கன் பிரீமேன் பரேகை நேர்காணல் செய்தார்.
# தோடு ஆர். இலவுவேர்

**தோடு ஆர். இலவுவேர்** (Tod R. Lauer) (பிறப்பு 1957) ஒரு அமெரிக்க வானியலாளர் ஆவார். அபுள் விண்வெளித் தொலைநோக்கி பரந்த புலக் கோள் கேமரா குழுவில் உறுப்பினராக இருந்த இவர் , நியூக்கர் குழுவின் நிறுவன உறுப்பினரும் ஆவார். அவரது ஆராய்ச்சி ஆர்வங்களில் பால்வெளிகளின் மையங்களில் உள்ள பெரிய கருந்துளைகளுக்கான நோக்கீட்டுத் தேடல்கள் , நீள்வட்டப் பால்வெளிக்களினன்டட்டமைப்பு , விண்மீன்களின் எண்ணிக்கை , அண்டத்தின் பேரியல் கட்டமைப்பு, வானியல் படிமச் செயலாக்கம் ஆகியவை அடங்கும். நான்சி கிரேசு உரோமன் விண்வெளித் தொலைநோக்கி பயணத்தின் முன்னோடிகளில் ஒன்றான ஜேடிஇஎம் திட்டக் கருத்துப்படிம ஆய்வின் முதன்மை ஆய்வாளராக இருந்தார். 3135 இலவுவேர் என்ற சிறுகோள் இவரது நினைவாக பெயரிடப்பட்டது. நேக்கடு சயின்சு என்ற ஆவணப்படத் தொடரின் ஒரு அத்தியாயத்தில் இவர் தோன்றுகிறார். புளூட்டோ மற்றும் சாரோனின் குறிப்பிடத்தக்க தெளிவான கணிதத் துல்லியமான படங்களை வழங்கும் நியூ ஒரைசன்சுத் தரவுகளுக்கு ஆழமான விண்வெளி படிமமாக்கம் குறித்த தனது விரிவான பட்டறிவைப் பயன்படுத்துவதற்காக அவர் நியூ ஒரைசன்சு புளூட்டோ குழுவில் சேர்ந்தார்.
# தோடு ஆர். இலவுவேர்

## இளமையும் கல்வியும்

இவர் கலிபோர்னியா தொழில்நுட்ப நிறுவனத்தில் வானியல் பயின்றார். இவர் 1979 இல் இளம் அறிவியல் பட்டம் பெற்றார். 1983 ஆம் ஆண்டில் இவர் கலிபோர்னியா சாந்தா குரூசு பல்கலைக்கழகத்தில் *நீள்வட்டப் பால்வெளிகளின் உயர் பிரிதிற மேற்பரப்பு ஒளி* அளவீட்டிற்காக வானியலில் முனைவர் பட்டம் பெற்றார்.
# தோடு ஆர். இலவுவேர்

## தகைமைகளும் விருதுகளும்

ஒரு சிறுகோள் (3135) இலவுவேர் 1981 இல் இவரது நினைவாக பெயரிடப்பட்டது. 1992 ஆம் ஆண்டில் , அபுள் விண்வெளித் தொலைநோக்கியின் பரந்த புலக் கோள் ஒளிப்படக் கருவிவழி அவர் செய்த பணிக்காக இலவுவேருக்கு நாசா விதிவிலக்கான அறிவியல் சாதனை பதக்கம் வழங்கப்பட்டது. வானியல் ஆராய்ச்சிக்கான பல்கலைக்கழகங்களின் கழகத்தால் 1993 ஆம் ஆண்டிலும் 2016 ஆம் ஆண்டிலும் சிறந்த அறிவியலுக்கான அவுரா( AURA) சிறந்த சாதனையாளர் விருது இரண்டு முறை இவருக்கு வழங்கப்பட்டுள்ளது. நியூ ஒரைசன்சு அணியின் உறுப்பினராக , இவர் 2017 நாசா குழு சாதனையாளர் விருதைப் பகிர்ந்து கொண்டார். நிகழ்வு ஒரைசன்சு தொலைநோக்கி ஒத்துழைப்பின் உறுப்பினராக , இவர் அடிப்படை இயற்பியலில் 2020 திருப்புமுனை பரிசைப் பகிர்ந்து கொண்டார்.
# இடிபாடு கழிவு

**இடிபாடு கழிவுகள்** (*Demolition waste*) என்பது கட்டிடங்கள், சாலைகள், பாலங்கள் அல்லது பிற கட்டமைப்புகளை அழிப்பதிலிருந்து பெறப்படும் கழிவுக் குப்பைகள் ஆகும். இக்குப்பைகள் கலவையின் அடிப்படையில் வேறுபடுகின்றன. ஆனால் எடையின் அடிப்படையில், அமெரிக்காவில் பைஞ்சுதை, மர பொருட்கள், நிலக்கீல், செங்கல் மற்றும் களிமண் ஓடு, எஃகு மற்றும் உலர்வால் ஆகியவை எனப் பிரிக்கின்றனர். இடிக்கும் கழிவுகளின் பல கூறுகளை மறுசுழற்சி செய்யும் சாத்தியமும் உள்ளது. கூட்டாட்சி விதிமுறைகளின்படி, அபாயகரமான பொருட்கள் தனித்தனியாக அகற்றப்பட வேண்டும். மாற்றாக, குப்பைகளைத் தரப்படுத்திப் பிரித்தெடுத்து மறுசுழற்சி செய்யலாம். பிரித்தெடுத்தலானது இடிபாடு நிகழும் தளத்தில், பிரித்தெடுக்கும் இடத்தில் அல்லது கட்டுமான இடிபொருள் மறுசுழற்சி மையத்தில் நிகழலாம். பிரித்தெடுக்கப்பட்டு தரம் பிரிக்கப்பட்டு அகற்றலாம். மீட்டெடுக்கப்பட்ட பைஞ்சுதை அல்லது செங்கல் கழிவு மொத்தமாக, பள்ளங்களை நிரப்பு, சாலைத் தளம் அமைக்கப் பயன்படுத்தப்படலாம். மறுசுழற்சி செய்யப்பட்ட மரத்தை உயிர் ஆற்றல் மூலப்பொருளாகப் பயன்படுத்துவது சாதகமானது. ஏனெனில் இதில் குறைந்த அளவில் நீர் உள்ளடக்கம் உள்ளது. புதிய மரக்கட்டைகளுடன் ஒப்பிடும்போது இதில் 20% நீர் உள்ளது.  
**உலர்ந்த சுவர்**
உலர்வால் முதன்மையாக ஜிப்சத்தால் ஆனது. ஜிப்சம் சிதைந்தவுடன், இதை சீமைக்காரை உற்பத்தியில் சேர்க்கலாம். மண்ணை காற்றோட்டமான உரமாக்கலில் பயன்படுத்தலாம் அல்லது புதிய உலர்வாலில் மறுசுழற்சி செய்யலாம். ஜிப்சம் மறுசுழற்சி குறிப்பாகப் பயனுள்ளதாக இருக்கும், ஏனெனில் நிலப்பரப்பு நிலைகளில் ஜிப்சம் நச்சு வாயுவான ஐதரசன் சல்பைடை வெளியிடும்.  
**நிலக்கீல்**
நிலக்கீல், கூழாங்கல் அல்லது நிலக்கீல் பைஞ்சுதையிலிருந்து, பொதுவாக மறுசுழற்சி செய்யப்பட்டு நடைபாதையில் பயன்படுத்தப்படுகிறது.  
**உலோகம்**
கழிவிரும்பு என்பது தேவையில்லா உலோக கழிவுகளைச் சேகரிப்பது, வாங்குவது, விற்பது மற்றும் மறுசுழற்சி செய்வதில் கவனம் செலுத்தும் தொழில் முயற்சியில் பெறப்படும் பொருளாகும்.
# ஆரஞ்சு மார்பு பச்சைப் புறா

**ஆரஞ்சு மார்பு பச்சைப் புறா** ( *Orange-breasted green pigeon* ) என்பது இந்தியத் துணைக்கண்டம் மற்றும் தென்கிழக்காசியாவின் சில பகுதிகளில் இமயமலைக்கு தெற்கே வெப்பமண்டல ஆசியா முழுவதும் காணப்படும் ஒரு புறா ஆகும். மற்ற பச்சை புறாக்களைப் போலவே, இவை முதன்மையாக சிறிய பழங்களை உண்கிறது. இவை ஜோடிகளாகவோ அல்லது சிறிய கூட்டமாகவோ காணப்படலாம். இவை பொதுவாக அமைதியாக உணவு தேடி, மரங்களில் மெதுவாக நடக்கும். இவற்றின் கழுத்து நீலச்சாம்பலாகவும், உச்சி மஞ்சள் கலந்த பச்சையாகவும் இருக்கும். மேல் வால் வெண்கல நிறத்திலும், கீழ் வாலடி செம்பழுப்பு நிறத்தில் இருக்கும். ஆண் பறவையின் மேல் மார்பில் இளஞ்சிவப்பு உள்ளது. மேலும் பெண் பறவைக்கு பிரகாசமான மஞ்சள் மார்பு உள்ளது.
# ஆரஞ்சு மார்பு பச்சைப் புறா

## அடையாளம்

முதிர்ந்த ஆண்]]
இப்பறவை மஞ்சள் கால் பச்சைப்புறா மற்றும் சாம்பல் நெற்றி பச்சைப் புறாஉள்ளிட்ட பிற பச்சைப் புறாக்களைப் போலவே தோற்றமளிக்கும். ஆனால் இறக்கையில் அரக்கு நிறம் இல்லை. ஆண் பறவையின் தலையில் சாம்பல் நிறம் இல்லை. ஆண் பறவையின் மேல் மார்பில் ஒரு குறுகிய இளஞ்சிவப்பு பட்டையும் அதன் கீழ் ஆரஞ்சு நிறமும் உள்ளது. வயிறு முதலியன மஞ்சள் கலந்த பச்சையாக இருக்கும். வாலடி மஞ்சள் கலந்த பழுப்பாக இருக்கும். வால் வெளிர் மஞ்சள் புற இறகுகளுடன் காணப்படும். வாலின் மேற்பகுதி சிலேட் சாம்பல் நிறமாக இறுதியில் கறுப்புப் பட்டையோடு முடியும். பெண் பறவைகளின் மேற்பகுதி ஆலிவ் மஞ்சளாகவும், மஞ்சள் கலந்த பச்சை நிற மார்பும், வயிறும் கொண்டு காட்சி தரும். ஆணுக்கு இருப்பதுபோன்ற இளஞ் சிவப்பு ஆரஞ்சுநிறப் பட்டைகளை மேல் மார்பில் காண முடியாது, வாலடி மங்கிய மஞ்சள் பழுப்பாக இருக்கும். பெண் சாம்பல்-தலை பச்சைப் புறாவின் நடுவால் இறகுகள் பச்சையாகவும் இதன் நடுவால் இறகுகள் சிலேட் சாம்பல் நிறமாகவும் இருப்பதுதான் இந்த இரண்டிற்கும் உள்ள வேறுபாடு. இலங்கையில் உள்ள இப்பறவைகள் ( *T. b. leggei* ) சிறகு நீளத்தில் சற்று சிறியது, ஆனால் மற்றபடி ஒத்திருக்கிறது. ஹைனன் தீவின் *டோம்விலி* (ஸ்வின்ஹோ, 1870) மற்றும் ஜாவா மற்றும் பாலியிலிருந்து *ஜாவானா* ராபின்சன் & க்ளோஸ், 1923 ஆகியவை கிளையினங்களாக அடையாளம் காணப்பட்ட பிற பகுதியில் வாழும் இந்த இனப் பறவைகளில் அடங்கும். தாய்லாந்தில் காணப்படும் இந்தப் பறவைகள் *ப்ரீடெர்மிசா* பெரும்பாலும் இதன் கிளையின பட்டியலில் சேர்க்கப்பட்டுள்ளது.
# ஆரஞ்சு மார்பு பச்சைப் புறா

## வாழ்விடமும் பரவலும்

இந்த இனம் பசுமையான அடர்ந்த காடுகளில், தெராய் (வட இந்தியா மற்றும் தெற்கு நேபாளத்தில் உள்ள தாழ்நிலப் பகுதி) மற்றும் கீழ் இமயமலையிலிருந்து ( உயரம் வரை ) தெற்கே முக்கியமாக மேற்கு மற்றும் கிழக்குத் தொடர்ச்சி மலைகளிலும், கடற்கரையிலிருந்து வெகு தொலைவில் இல்லாத இலங்கைக் காடுகளிலும் பரவியுள்ளன. இவை பர்மா, தாய்லாந்து, மலாய் தீபகற்பம், வியட்நாம், சாவகம் மற்றும் ஹைனான் ஆகிய நாடுகளில் காணப்படுகின்றன. சிந்து போன்ற இடங்களில் இவை அலைந்து திரிபவையாக பதிவு செய்யப்பட்டுள்ளன. அவை பருவக்காற்றில் திசைமாறியவையாக இருக்கலாம் என சந்தேகிக்கப்படுகின்றன.